Mêşhingiva karker
Mêşhingivên karker di nav kewarê de mêşhingivên herî zêde û çalak in. Di be ku hejmara mêşên karker ên di kewarê de ji 7-8 hezaran zêdetir be. Mêşhingiva karker bi zayenda mê ye, lê hêkdanka wan ne çalak e, ango karker sêr (nezayok) in. Di kewarê de tenê şaheng hêk dike.

Kar û barên mêşhingiva karker 
Hingiv û şane çêdike.
Ji kulîlkan tozkulîlk û nektar(şîre) berhev dike.
Kurmikên mêşan xwedî dike.
Ji bo kurmikê wê bibe şaheng şîrmêş çêdike
Ji bo şaheng û kurmikan av dikişîne kewarê.
Paqijiya kewarê dike.
Derziya karker heye, ji bo  parastina xwe û kewarê bi kar tîne.
Dema kewar pir germ dibe,li ber derî ye kewarê  baskên xwe ba dide û kewarê hênik dike. 
Ji hekê 21 rojê de derdikeve.
Temenê wî navbera 40 û 60 roj e.

Mêşhingiv û pêvedan 

Mêşhingivên karker bi derzî û jehr in. Derziya pîroxan (mêşhingiva nêr) tune, şaheng jî ji kewarê dernakeve û derzîya wê jî kin e. Kengê ku li karker an jî li kewarê gef hate xwarin, êrîş dikin û pêve didin. Dema derzî çerm veda û ket hundirê laş, êdî dernakeve. Piştî vedandinê, mêşhingiv difire û diçe, lê derzî, kîsikê jehrê û hûr û rûviyên wê li paş wê dimîne. Ji ber ku kîsike jehrê hê jî jehrê diherikîne nav laş, divê zûtir bên derxistin. Mêşhingiva bê derzî û rûvî derketî, di demeke nêz de dimire. Loma gava gefên giran  lê nebe êrîşê tu kesî nakin. Jehra mêşan ji bo hîn kesan dibe sedema alerjî ya giran. Lê bi piraniya însanan, tu pirsgirêkên girîng dernakeve û cihê vedayî 2-3 rojan werimî dimîne û birînek piçûçik çê dibe.

Çavkanî 

https://drive.google.com/open?id=0Bzsfm3UK07LzUlM3djBaSHNHbDQ

Mêşhingiv
Mêşvanî
Entomolojî
Hîmenopterolojî
Apiyolojî